Na temelju članka 7. Pravilnika o upisu djece i ostvarivanju prava i obveza korisnika usluga u Dječjem vrtiću Komiža, (KLASA:011-03/23-02/04, URBROJ:2181-5-1-02-23-7) i suglasnosti Gradskog vijeća na Plana upisa za pedagošku godinu 2024./2025. ( KLASA: URBROJ: ) Upravno vijeće na svojoj 26. sjednici od 02.05. 2024. godine, Dječji vrtić Komiža objavljuje

**JAVNI POZIV**

**za redovan upis** **djece u pedagošku godinu 2024./2025.**

**PODNOŠENJE ZAHTJEVA ZA UPIS DJETETA**

Prijave za upis djece u Dječji vrtić „Komiža“ obavljat će se **isključivo** putem nacionalnog portala **e-Građani,** u periodu od **9. svibnja do 17. svibnja 2024.** (do 12 sati kada se aplikacija automatski zatvara).

Za elektroničku predaju zahtjeva neophodno je posjedovati:

* NIAS vjerodajnicu značajne ili visoke razine sigurnosti za prijavu u sustav,
* adresu elektroničke pošte (e-mail) ili/i osobni korisnički pretinac u sustavu e-Građani.

Upute za korištenje sustava koje je sastavio Središnji državni ured za razvoj digitalnog društva možete pronaći na sljedećoj. <https://www.dvp.hr/images/dokumenti/upisi/2023-2024/upute-e-upisi.pdf>

Poveznica putem koje roditelji šalju prijave odnosno zahtjeve za upis: <https://vrtici.e-upisi.hr/> u gore navedenom periodu.

Roditelji koji nemaju pristup nacionalnom portalu e-Građani, svu potrebnu dokumentaciju donose u dječji vrtić, gdje također potpisuju privolu da vrtić elektronički obraduje podatke potrebne za upis djeteta. U tom slučaju molimo roditelje da dovedu dijete u unaprijed dogovorenom terminu (021/ 713-035 ili 021/ 713-019).

Prijave se podnose za redovne programe ranog i predškolskog odgoja i to:

* cjelodnevni 10 – satni program jaslica i vrtića (od 06:00 -16:00 h )
* poludnevni 6 – satni program vrtića (07:00 -13:00 h )

**ZAHTJEV ZA UPIS DJETETA I UPISNA DOKUMENTACIJA**

Uz dokumentaciju definiranu sustavom e-Upisa obavezna dokumentacija kod postupka upisa djece u Vrtić, a koja nije obuhvaćena e-Upisima je liječnička potvrda o sistematskom pregledu i preslika knjižice imunizacije.

Navedeno se dostavlja na prvi **inicijalni razgovor.**

Inicijalni razgovor s roditeljima i djecom obavit će se prema rasporedu o kojem će roditelji biti pravovremeno obavješteni putem elektroničke pošte (e-mail).

Zahtjevi za upis u programe Dječjeg vrtića podnose se za djecu koja do 31. kolovoza 2024. navršavaju jednu godinu.

**PREDNOST PRI UPISU**

Prednost pri upisu u programe dječjeg vrtića ostvarit će se sukladno Odluci o kriterijima i mjerilima upisa te načinu ostvarivanja prednosti pri upisu djece u Dječji vrtić Komiža (KLASA: 024-01/23-02/06, UR.BROJ: 2181-5-01-23-01) Gradskog vijeća Grada Komiže te Pravilnika o upisu djece u Dječji vrtić Komiža.

Uz ispunjen Zahtjev za upis, roditelji koji se pozivaju na neki od kriterija za ostvarivanje prednosti dužni su priložiti i:

* za dijete samohranog roditelja – dokaze/izjavu o samohranosti (drugi roditelj umro, proglašen umrlim, nestao ili nije sposoban uzdržavati dijete ili skrbiti o njemu)
* za dijete oba zaposlena roditelja - Potvrde o radnom statusu oba roditelja-Elektronički zapis podataka iz područja radnih odnosa koje izdaje Hrvatski zavod za mirovinsko osiguranje
* za dijete roditelja branitelja ili invalida Domovinskog rata - Presliku dokumenta da je roditelj djeteta žrtva ili invalid Domovinskog rata
* za dijete iz obitelji s troje ili više djece – za svako maloljetno dijete rodni ili izvadak iz matice rođenih
* za dijete u udomiteljskim obiteljima, bez roditelja ili bez odgovarajuće roditeljske skrbi, odgovarajuće Rješenje ili Potvrdu nadležnog tijela odnosno Centra za socijalnu skrb
* za dijete s teškoćom u razvoju - Preslika medicinske dokumentacije djeteta koja potvrđuje posebne potrebe u rastu i razvoju odn. Nalaz i mišljenje Centra za socijalnu skrb odn. Rješenje 1. stupanjskog tijela vještačenja za djecu s teškoćama u razvoju
* za dijete roditelja koji primaju doplatka za djecu- Rješenje HZZO o pravu na doplatak za dijete

**OBJAVA REZULTATA UPISA**

Rezultati upisa bit će objavljeni na oglasnim pločama Vrtića i mrežnim stranicama Vrtića,

(4. lipnja 2024.g.)

Nepravovremeno i nepotpuni pristigli zahtjevi neće se razmatrati.

Protiv odluke Povjerenstva o rezultatima upisa podnositelji zahtjeva za upis imaju pravo žalbe. Žalba se podnosi Upravnom vijeću vrtića u roku od 8 dana od dana objavljivanja Rezultata upisa na oglasnoj ploči vrtića u pisanom obliku na adresu Vrtića, Gurnji put 16, 21485 Komiža, sa naznakom „ Povjerenstvo za provedbu upisa“.

Upravno vijeće dužno je u roku od 30 dana od dana primitka prigovora odlučiti o istoj.

**UPIS U DJEČJI VRTIĆ**

Djeca se u dječji vrtić upisuju na temelju ugovora koji roditelj/skrbnik sklapa s dječjim vrtićem.
Dijete upisano u dječji vrtić započinje s ostvarivanjem programa od **1. rujna 2024.**, odnosno početkom pedagoške godine, osim ako drugačije nije utvrđeno ugovorom koji roditelj/skrbnik sklapa s dječjim vrtićem (npr. upis tijekom pedagoške godine i sl.).

KLASA: 601-09/24-01/02

UR.BROJ: 2181-5-1-02-24-5

Komiža, 02.05.2024.g.

 Predsjednik Upravnog vijeća:

 Jose Dario Martinis